<classify> Aidha, aliahidi kuwashughulikia kisheria watumishi wa afya atakaobaini kuwa wanahusika na ucheleweshaji wa huduma kwa wajawazito bila sababu za msingi, hata ikibidi kupunguza muda wake wa kulala ili atatue kero hiyo.Hivi karibuni alitangaza hadharani kuwa atakuwa akilala kwa saa nne tu kila siku, ili saa 20 zilizobakia atekeleze kwa vitendo falsafa ya Rais John Pombe Magufuli ya Hapa Kazi Tu katika kutatua kero zinazowakabili wananchi mkoani humu.Mimi kwangu mwananchi ni Mfalme, bila yeye nisingekuwa hapa na kwa kazi ya Mkuu wa Mkoa, zipo taarifa za kunyanyaswa kwa wajawazito wanapohudumiwa na watumishi wa afya hospitalini, ikiwemo kutolewa lugha za matusi, nikisikia bado tabia hiyo inaendelea nitachukua hatua dhidi ya wahusika, alisema.Aliwataka watumishi hao kuwatumikia wananchi kwa uadilifu na nidhamu ya hali ya juu kama afanyavyo Rais Magufuli, ili waweze kunufaika na utumishi wao Serikalini.Wakati wa mkutano wake na wazee wa Mji wa Sumbawanga, kwenye kikao maalumu cha kufahamiana, Zelothe aliwaomba wampe baraka zao na kumuunga mkono, ili aweze kutekeleza wajibu wake. Aliwataka watumishi wa umma kumpa taarifa za kero za wananchi na maelezo ya jinsi walivyozitatua kila siku na si kumpiga kalenda anapozihitaji.Sina mzaha katika hilo, sitangojea kusubiri taarifa za mwezi , nusu mwaka au baada ya mwaka, nataka nipewe kila siku, ili wakati wote nikiulizwa niweze kueleza hali halisi ya mkoa ikoje,alisema.  <topic>: MICHEZO 